Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 508

(166) A többi forgalmazó kizárása nem probléma, ha a kizárólagos forgalmazási rendszert mûködtetõ szállító sok kizárólagos forgalmazót jelöl ki ugyanazon a piacon, és ezeket a forgalmazókat nem korlátozza abban, hogy más, nem kijelölt forgalmazóknak értékesítsenek. A többi forgalmazó kizárása problémává válhat viszont akkor, ha „vásárlóerõ” és piaci hatalom áll fenn a kereskedelmi láncban lejjebb elhelyezkedõ piacon, különösen a nagyon nagy területek esetén, ahol a kizárólagos forgalmazó válik az egész piac kizárólagos vevõjévé. Példa erre az olyan szupermarketlánc, amely egy vezetõ márka egyedüli forgalmazójává válik az országos élelmiszer-kiskereskedelmi piacon. A többi forgalmazó kizárását erõsítheti a többszörös kizárólagos forgalmazói megbízás esete. A csoportmentesítési rendelet hatálya alá tartozó ilyen esetben — ha mindegyik szállítónak 30% alatt van a piaci részesedése — indokolt lehet a csoportmentesítés visszavonása.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes